cyanic-selkie/wikianc huggingface dataset:
Ομάλα Ρεθύμνης
Ιστορικά στοιχεία
Ο Στέργιος Σπανάκης αναφέρει ότι το όνομα προέρχεται από το επίθετο Ομαλός. Το χωριό αναφέρεται από τον Φραντσέσκο Μπαρότσι το 1577 ως Omala, στην επαρχία Μυλοποτάμου. Στην ενετική απογραφή του 1583 από Καστροφύλακα αναφέρεται ως Omalla με 65 κατοίκους και 193 οφειλόμενες αγγαρείες και ο Φραντσέσκο Μπαζιλικάτα το 1630 ως Omala. Στην οθωμανική απογραφή του 1671 δεν αναφέρεται. Το χωριό αναφέρεται στο έργο Κρητικά του Μιχαήλ Χουρμούζη, το 1842. Το 1881 ανήκε στο δήμο Γαράζου και σύμφωνα με την απογραφή είχε 87 κατοίκους, όλοι χριστιανοί. Στην απογραφή του 1900 είχε 110 κατοίκους. Το 1920 υπαγόταν στην κοινότητα Γαράζου. Το 1925 η Ομάλα προσαρτήθηκε στην κοινότητα Γαράζου, μέχρι την Καποδιστριακή διοικητική διαίρεση το 1997, όταν εντάχθηκε στον δήμο Κουλούκωνα.
Αναλυτικά η δημογραφική πορεία του χωριού σύμφωνα με τις απογραφές:
Παραπομπές
Ομαλα Κατηγορία:Δήμος Μυλοπόταμου
Επιχάρης ο Αθηναίος
Ο Επιχάρης ο Αθηναίος (5ος/4ος αιώνας π.Χ.) ήταν αρχαίος Έλληνας αθλητής με καταγωγή από την Αθήνα, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 96ους (396 π.Χ.) ολυμπιακούς αγώνες της αρχαιότητας. Θείος του υπήρξε ο πολιτικός των Αθηνών με την ονομασία Αριστοκράτης, ο οποίος είχε καταδικαστεί σε θάνατο μετά την ναυμαχία των Αργινουσών.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Αθηναίοι ολυμπιονίκες Κατηγορία:Αρχαίοι ολυμπιονίκες του σταδίου παίδων Κατηγορία:Αρχαίοι ολυμπιονίκες (4ος αιώνας π.Χ.)
Λουράτε Κατσίβιο
Το Λουράτε Κατσίβιο (ιταλικά: Lurate Caccivio) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Λουράγκο ντ'Έρμπα
Το Λουράγκο ντ'Έρμπα (ιταλικά: Lurago d'Erba) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Μάικλ Σκοτ
Ο Μάικλ Σκοτ (Michael Scott ; 3 Απριλίου 1981) είναι καθηγητής κλασικής και αρχαίας ιστορίας στο Πανεπιστήμιο του Γουόρικ.
Βιογραφία
Ο Σκοτ μεγάλωσε στο Γουίμπλεντον, όπου φοίτησε στο King's College. Σπούδασε κλασική φιλολογία στο Christ's College του Κέμπριτζ. Συνέχισε με μεταπτυχιακές και διδακτορικές σπουδές στην κλασική φιλολογία στο Magdalene College του Κέμπριτζ. Ενώ ακόμα στο Κέμπριτζ, εργάστηκε ως ερευνητής αρχαίας ιστορίας στο Darwin College και ως λέκτορας στο Τμήμα κλασικής φιλολογίας στον ίδιο φορέα. Ο Σκοτ είναι σήμερα αναπληρωτής καθηγητής της κλασικής και αρχαίας ιστορίας στο Πανεπιστήμιο του Warwick. Το έργο του επικεντρώνεται στην αρχαία ιστορία και στην αρχαιολογία του ελληνικού και του ρωμαϊκού κόσμου.
Μετάδοση
Το 2010, ο Σκοτ έγραψε και παρουσίασε το πρώτο του ντοκιμαντέρ στο BBC με θέμα τους Δελφούς και τίτλο "Delphi: The Bellybutton of the Ancient World" - ένα πρόγραμμα στο BBC Four το οποίο ερευνούσε "τα μυστικά του πιο δημοφιλούς θαύματος στον αρχαίο κόσμο". Από τότε έχει γράψει και έχει παρουσιάσει μια ευρεία γκάμα από ντοκιμαντέρ για την τηλεόραση και το ραδιόφωνο, συμπεριλαμβανομένου του "Guilty Pleasures: Luxury in Ancient Greece" - ένα ντοκιμαντέρ που προβλήθηκε στο BBC Four τον Ιούνιο του 2011.
Τα τηλεοπτικά του προγράμματα πάνω στην αρχαία ιστορία έχουν προβληθεί από το National Geographic Channel ("Jesus: Rise To Power"), από το BBC One ("Rome's Invisible City"), το BBC Two ("Who Were The Greeks"), το BBC Four ("Ancient Greece: The Greatest Show on Earth") και το ITV ("Roman Britain From The Air", συμπαρουσίαση με την Christine Bleakley). Τα ραδιοφωνικά του προγράμματα περιλαμβάνουν την σειρά "Spin the Globe" στο BBC Radio 4, η οποία επιλέγει τις πιο δημοφιλείς ημερομηνίες στην ιστορία και εξετάζει τι γεγονότα συνέβαιναν σε όλο τον κόσμο, πέρα από το γεγονός που έκανε αυτή την ημερομηνία σημαντική.
Εξωτερικοί σύνδεσμοι
Κατηγορία:Βρετανοί παρουσιαστές Κατηγορία:Βρετανοί ιστορικοί
Μαγκρέλιο
Το Μαγκρέλιο (ιταλικά: Magreglio) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
8 λέξεις
Οι 8 λέξεις ήταν μια ελληνοκυπριακή καθημερινή δραματική τηλεοπτική σειρά παραγωγής 2019-2021, που δημιουργήθηκε από τη Βάνα Δημητρίου και προβαλλόταν από τον τηλεοπτικό σταθμό ΣΚΑΪ. Η σειρά αποτέλεσε ένα ερωτικό - κοινωνικό - πολιτικό θρίλερ με πρωταγωνιστικό ζευγάρι τον Ανδρέα Γεωργίου και την Ειρήνη Καραγιώργη (αρχικά) και την Ναταλία Κηρύκου (μεταγενέστερα) και παρουσίασε τον Οδυσσέα και Μιχαήλ Καλλέργη που αγαπούσαν την ίδια γυναίκα, και στο τέλος να την αφήσουν και οι δύο,τα αδέλφια τα βρίσκουν κι ο Οδυσσέας διαλέγει την βοηθό,καλύτερη του φίλη και manager του, Έρση Πολίτη (Ναταλία Κηρύκου). Το σενάριο της σειράς υπέγραψε η Βάνα Δημητρίου ενώ τη σκηνοθεσία επιμελούνται ο Ανδρέας Γεωργίου μαζί με τον Κώστα Αναγνωστόπουλο, τον Γιώργο Ευαγγέλου και τον Κωνσταντίνο Χριστοδουλίδη. Τη σκηνοθετική επιμέλεια της σειράς έχει ο Ανδρέας Γεωργίου, ενώ η εταιρία παραγωγής ήταν η Make it Productions του Κούλη Νικολάου.
Τον Μάιο του 2019 οι τρεις δημιουργοί, Βάνα Δημητρίου-Ανδρέας Γεωργίου-Κούλλης Νικολάου, έβγαλαν στη δημοσιότητα το πρώτο τρέιλερ της σειράς. Τον Ιούνιο του ίδιου έτους έγινε γνωστό πως οι 8 Λέξεις αγοράστηκαν και πρόκειται να προβληθούν από τον τηλεοπτικό σταθμό ΣΚΑΪ στην Ελλάδα και τον τηλεοπτικό σταθμό Alpha Κύπρου στην Κύπρο. Το πρώτο επεισόδιο της σειράς προβλήθηκε την Κυριακή 8 Σεπτεμβρίου του 2019. Η προβολή της σειράς γινόταν καθημερινά Δευτέρα με Πέμπτη.
Παραπομπές
Κατηγορία:Ελληνικές τηλεοπτικές σειρές Κατηγορία:Τηλεοπτικές σειρές ΣΚΑΪ Κατηγορία:Τηλεοπτικές σειρές
Γλώσσες του Γιβραλτάρ
δεξιά|μικρογραφία|160x160εσ|Πολλές από τις γλωσσικές επιρροές του Γιβραλτάρ προέρχονται από γείτονες χώρες, η [[Ισπανία και το Μαρόκο.]]Καθώς το Γιβραλτάρ είναι Βρετανικό υπερπόντιο έδαφος, η αποκλειστική επίσημη γλώσσα είναι τα αγγλικά, η οποία χρησιμοποιείται από την Κυβέρνηση και στα σχολεία. Η ομώνυμη Γιβραλταριανή αγγλική διάλεκτος ομιλείται στο έδαφος. Οι περισσότεροι ντόπιοι είναι δίγλωσσοι και μιλούν επίσης τα ισπανικά λόγω της εγγύτητας με την Ισπανία. Οι περισσότεροι αυτόχθονες εναλλάσονται στη Γιανίτο, η οποία βασίζεται στα ανδαλουσιανά Ισπανικά και περιέχει πολλά δάνεια από τα αγγλικά και άλλες Μεσογειακές γλώσσες. Ωστόσο, επειδή πολλές εθνοτικές ομάδες ζουν εκεί, ομιλούνται και άλλες γλώσσες όπως τα Μαροκινά Βερβερικά, τα Μαροκινά Αραβικά και τα Χίντι.
Γιανίτο
Τα ανδαλουσιανικά ισπανικά είναι το κύριο συστατικό της Γιανίτο αλλά περιέχει σημαντικές επιρροές από τα Βρετανικά αγγλικά. Ωστόσο, δανείζεται λέξεις και εκφράσεις από πολλές άλλες γλώσσες, με πάνω από 500 λέξεις από τα γενουατικά και εβραϊκά. Επίσης, περιλαμβάνει συνήθως εναλλαγές κώδικα στα αγγλικά.
Ο όρος Γιανίτο χρησιμοποιείται ως εναλλακτικό δυμωνύμιο για τον Γιβραλταριανό.
Ισπανικά
Ιστορικά, ο Βράχος του Γιβραλτάρ έχει αλλάξει χέρια πολλές φορές. Ο έλεγχος του έχει περάσει στα χέρια των Ισπανών, Μαυριτανών και Βρετανών, με τους τελευταίους να το ελέγχουν συνεχώς από τη Συνθήκη της Ουτρέχτης το 1713. Πριν από αυτό, τα ισπανικά ήταν ευρέως διαδεδομένα αλλά μετά το 1713, καθώς οι Ισπανοί εγκατέλειπαν την περιοχή του Βράχου, η γλώσσα είχε πολύ μικρότερο πληθυσμό (το 1753 ήταν μόλις 185 Ισπανοί, και μόνο 134 το 1777 ). Ωστόσο, το άνοιγμα των συνόρων με την Ισπανία το 1985 είναι ένας από τους παράγοντες που έχει δώσει στα ανδαλουσιανικά ισπανικά σημαντική παρουσία στο Γιβραλτάρ. Το 2001 υπήρχαν 326 άνθρωποι ισπανικής υπηκοότητας στο Γιβραλτάρ και μεγάλος αριθμός "διασυνοριακών Εργαζομένων" που πηγαινοέρχονται εκεί για δουλειά.
Βερβερική γλώσσα και Μαροκινά αραβικά
Χάρη στην κοντινή απόσταση από το Μαρόκο και την Αλγερία, η Βερβερική γλώσσα και τα αραβικά Μαγκρέμπι ομιλούνται από τους μαροκινούς και άλλες βορειοαφρικανικές μειονότητες της πόλης.
Το 2001, υπήρχαν 961 Μαροκινοί στο Γιβραλτάρ.
Άλλες γλώσσες
Τα Χίντι και Σίντι επίσης ομιλούνται από την ινδική κοινότητα του Γιβραλτάρ. Τα μαλτέζικα, μια γλώσσα που χρησιμοποιούταν ευρέως στο Γιβραλτάρ μέχρι τα τέλη του 19ου αιώνα, εξακολουθεί να ομιλείται από ορισμένες οικογένειες μαλτέζικης καταγωγής. Ομοίως, τα Γενουάτικα ομιλούνταν στο Καταλανικό Κόλπο ομιλούνταν από πολλά άτομα στον 19ο αιώνα, αλλά πέθανε στις πρώτες δεκαετίες του εικοστού. Τα εβραϊκά επίσης ομιλούνται από την τοπική εβραϊκή κοινότητα.
Εξωτερικοί σύνδεσμοι
Κατηγορία:Γλώσσες του Γιβραλτάρ
Λυκίνος ο Ηραίος
Ο Λυκίνος ο Ηραίος (4ος αιώνας π.Χ.) ήταν αρχαίος Έλληνας αθλητής με καταγωγή από την Ηραία Αρκαδίας, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 99ους (384 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του Συκιώνιου γλύπτη Κλέωνα.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Αρκάδες ολυμπιονίκες Κατηγορία:Αρχαίοι ολυμπιονίκες του σταδίου παίδων Κατηγορία:Αρχαίοι ολυμπιονίκες (4ος αιώνας π.Χ.)
Σχέσεις Κράτους και Εκκλησίας στην Ελλάδα
Στο παρόν λήμμα γίνεται μια ιστορική αναδρομή στις σχέσεις του ελληνικού κράτους με την ελληνική ορθόδοξη εκκλησία.
Ιστορικά στοιχεία
Με την ίδρυσή του το 1832, το νεότερο ελληνικό κράτος κλήθηκε να επαναπροσδιορίσει τη σχέση του με την Εκκλησία. Κατά τους προηγούμενους αιώνες, η Βυζαντινή Αυτοκρατορία επεδείκνυε αχώριστη σχέση μεταξύ Κράτους και Εκκλησίας, με συνεχείς παρεμβάσεις του πρώτου στην δεύτερη, ενώ στους αιώνες της δουλείας το Οικουμενικό Πατριαρχείο έπαιζε ηγετικό ρόλο για τον Ελληνισμό.
Ο Καποδίστριας επεχείρησε αποκατάσταση των σχέσεων με το Φανάρι, οι οποίες είχαν διακοπεί de facto από την έναρξη της Επανάστασης, και διεξήγαγε προχωρημένες συνομιλίες, οι οποίες όμως διακόπηκαν με τη δολοφονία του.
Με την έλευση του ανήλικου Βασιλέα Όθωνα, ο αντιβασιλέας Μάουρερ με βασικό σύμβουλό του σε εκκλησιαστικά ζητήματα τον Θεόκλητο Φαρμακίδη προώθησε την ανεξαρτησία της Ελλαδικής Εκκλησίας. Με ενέργειες του Φαρμακίδη στις 23 Ιουλίου/4 Αυγούστου 1833 εξεδόθη Βασιλικό Διάταγμα για την κήρυξη του αυτοκεφάλου της Ελλαδικής Εκκλησίας και την ανεξαρτησία της από το Πατριαρχείο Κωνσταντινουπόλεως. Βασικό επιχείρημα του ήταν ότι δεν μπορούσε το ελεύθερο ελληνικό κράτος να εξαρτά την εκκλησιαστική του διοίκηση από έναν Πατριάρχη δέσμιο του Τούρκου Σουλτάνου. Με βάση το διάταγμα αυτό, αρχηγός ορίζεται ο (ρωμαιοκαθολικός) βασιλιάς. Στις 25 Σεπτεμβρίου του ίδιου χρόνου, βασιλικό διάταγμα διέλυσε 412 από τα 545 ανδρικά μοναστήρια και διέθεσε την κινητή και ακίνητη περιουσία τους για τους σκοπούς που όριζε το από 2 Αυγούστου 1829 ψήφισμα του Καποδίστρια «περί αγαθής διαθέσεως των εισοδημάτων των μονών υπέρ των εκκλησιών και σχολείων ».
thumb|280px|right|Απεικόνιση των «Ευαγγελικών» επεισοδίων στον Τύπο της εποχής Η πολιτική ζωή της χώρας διαταράχθηκε στις 8 Νοεμβρίου του 1901 από εκτεταμένα αιματηρά επεισόδια, γνωστά ως «Ευαγγελικά» ή Ευαγγελιακά, που έλαβαν χώρα στην Αθήνα με αφορμή τη δημοσίευση από την εφημερίδα Ακρόπολις των Ευαγγελίων μεταφρασμένων, (στην πραγματικότητα μεταγλωττισμένων) —ή αλλιώς, παραφρασμένων—, κατά την τρέχουσα τότε άποψη, στη δημοτική γλώσσα. Λόγω των συγκρούσεων, ο βασιλιάς και η κυβέρνηση υποχρέωσαν σε παραίτηση τον Αρχιεπίσκοπο Προκόπιο, ενώ στις 12 Νοεμβρίου παραιτήθηκε και η Κυβέρνηση Θεοτόκη.
Ο Εθνικός Διχασμός είχε αντίκτυπο και στην Εκκλησία της Ελλάδος, η οποία αναμείχθηκε σε αυτόν. Από το 1915 ως το 1923 η πολιτική διαίρεση έγινε και εκκλησιαστική, με τους επισκόπους της «Παλαιάς Ελλάδας» να τάσσονται στο πλευρό του βασιλιά και αυτούς των «Νέων Χωρών» να υποστηρίζουν τον Βενιζέλο. Τον Μάιο του 1915 ο Αρχιεπίσκοπος έφερε στην Αθήνα την εικόνα της Ευαγγελίστριας από την Τήνο, για υποστήριξη του βασιλιά και διοργάνωσε λιτανείες και λατρευτικές εκδηλώσεις. Στις 12 Δεκεμβρίου 1916, ογκώδης αντιβενιζελική πορεία με επικεφαλής την Ιερά Σύνοδο καταλήγει στο Πεδίο του Άρεως, όπου αναθεμάτισαν τον «σατανά» της πολιτικής ζωής του τόπου, Ελευθέριο Βενιζέλο, επαναλαμβάνοντας την κατάρα του Αρχιεπισκόπου Αθηνών Θεόκλητου: «Κατά Ελευθερίου Βενιζέλου φυλακίσαντος αρχιερείς και επιβουλευθέντος την βασιλείαν και την πατρίδαν, ανάθεμα έστω». Το 1917, όταν ο Βενιζέλος επέστρεψε στην Αθήνα, καθαίρεσε με διάταγμα τον Αρχιεπίσκοπο και διόρισε αριστίνδην Σύνοδο, ελεγχόμενη από την κυβέρνηση.
Το 1938, μετά τον θάνατο του Αρχιεπισκόπου Χρυσοστόμου, η Ιερά Σύνοδος εξέλεξε νέο Αρχιεπίσκοπο τον Κορινθίας Δαμασκηνό. Η Κυβέρνηση Μεταξά, θεωρώντας τον Δαμασκηνό οπαδό του βενιζελισμού και ως εκ τούτου ανεπιθύμητο για την ανάληψη της διοίκησης της Εκκλησίας, προέτρεψε μία ομάδα ιεραρχών να καταθέσουν προσφυγή για ακύρωση της εκλογής στο Συμβούλιο της Επικρατείας, ενώ στις 3 Δεκεμβρίου του 1938 εξέδωσε αναγκαστικό Νόμο (Α.Ν. 1493/3-12-1938), ο οποίος προέβλεπε ότι αριστίνδην Σύνοδος εκλέγει τριπρόσωπο, από το οποίο η κυβέρνηση θα επέλεγε τον νέο Αρχιεπίσκοπο. Το 1941, ο Χρύσανθος αρνήθηκε να ορκίσει την κυβέρνηση που ορίστηκε από τους Γερμανούς κατακτητές και με αφορμή τον τρόπο εκλογής του συνεκλήθη στις 2 Ιουλίου του 1941, βάσει του Νομικού Διατάγματος της 17ης Ιουνίου 1941, Μείζων Σύνοδος από 23 αρχιερείς, που ακύρωσε τις πράξεις της Αριστίνδην Συνόδου και όρισε Αρχιεπίσκοπο τον Δαμασκηνό. Το 1944 ο Αρχιεπίσκοπος Δαμασκηνός ανέλαβε και Αντιβασιλεύς.
thumb|280px|Τελετή παράδοσης του Καταστατικού Χάρτη της Εκκλησίας της Ελλάδος από τον δικτάτορα [[Γεώργιος Παπαδόπουλος|Παπαδόπουλο στον Αρχιεπίσκοπο Ιερώνυμο, 1η Μαρτίου 1969]] Το καθεστώς της 21ης Απριλίου επίσης όρισε εκλογή Αρχιεπισκόπου με επιλογή από τριπρόσωπο που εκλέγει αριστίνδην Σύνοδος, προωθώντας έτσι στον αρχιεπισκοπικό θρόνο τον ευνοούμενό της, Ιερώνυμο Κοτσώνη. Ο Ιερώνυμος με τη σειρά του απομακρύνθηκε από την Δικτατορία Ιωαννίδη τον Δεκέμβριο του 1973.
Στις αρχές του 1982, η Κυβέρνηση Παπανδρέου θέσπισε τον πολιτικό γάμο. Κατόπιν όμως σφοδρών αντιδράσεων της Εκκλησίας, και μετά από απευθείας επαφές του τότε πρωθυπουργού Ανδρέα Παπανδρέου με τον τότε Αρχιεπίσκοπο Σεραφείμ, το νομοσχέδιο που ήρθε προς ψήφιση στη Βουλή προέβλεπε «ισοδυναμία» πολιτικού και θρησκευτικού γάμου, όχι όμως και υποχρεωτικότητα του πολιτικού, όπως ήταν το αρχικό σχέδιο. Την περίοδο 1985-1987 η Εκκλησία αντέδρασε έντονα σε νομοθετικές πρωτοβουλίες για απαλλοτρίωση εκκλησιαστικής περιουσίας, με αποχή από εορτασμούς και διοργάνωση συλλαλητηρίου.
Τον Ιούνιο του 2000 ξεσπά το θέμα των ταυτοτήτων. Η τότε Κυβέρνηση Σημίτη αποφάσισε να καταργήσει την αναγραφή του θρησκεύματος στις αστυνομικές ταυτότητες, απόφαση στην οποία αντέδρασε σφοδρά ο Αρχιεπίσκοπος Χριστόδουλος και η Ιερά Σύνοδος της Εκκλησίας της Ελλάδος, οι οποίοι διοργάνωσαν ογκώδεις λαοσυνάξεις και συλλογή υπογραφών. . Τελικά, από το 2002 και μετά, αφαιρέθηκαν για λόγους προστασίας προσωπικών δεδομένων από τις ελληνικές ταυτότητες, ή/και γιατί δεν είναι απαραίτητα για τον σκοπό της ταυτοποίησης του προσώπου, το θρήσκευμα, το επάγγελμα, η διεύθυνση κατοικίας, το ονοματεπώνυμο συζύγου, το σχήμα κεφαλής, το δακτυλικό αποτύπωμα του δείκτη του δεξιού χεριού και το χρώμα ματιών και μαλλιών.
Σημερινό καθεστώς
Κατά τη συζήτηση για την ψήφιση του Συντάγματος του 1975, ο Ανδρέας Παπανδρέου είχε δηλώσει: «''Πιστεύουμε στον πλήρη διαχωρισμό Εκκλησίας και Πολιτείας. Αυτό είναι το συμφέρον και της Εκκλησίας και της Πολιτείας. Πρέπει η Εκκλησία να πάψει να είναι παράρτημα του Κράτους, χωρίς βέβαια να γίνει Κράτος εν Κράτει'' ». Ο τότε Υπουργός Παιδείας Παναγιώτης Ζέπος δήλωνε: «...υπό τας παρούσας συνθήκας και λόγω της παραδόσεως που υπάρχει, κατά την οποίαν υπάρχει στενή σχέσις μεταξύ Πολιτείας και Εκκλησίας, είναι δύσκολον να εκφύγωμεν αυτήν την στιγμήν από το κρατούν σύστημα της νόμω κρατούσης Πολιτείας ».
Σύμφωνα με το ισχύον Σύνταγμα, επικρατούσα θρησκεία στην Ελλάδα είναι «η Ανατολική Ορθόδοξος Εκκλησία του Χριστού» (άρθρο 3). Το άρθρο 13 απαγορεύει τον προσηλυτισμό. Το άρθρο 14 ορίζει ότι «Κατ' εξαίρεση επιτρέπεται η κατάσχεση (εφημερίδων και άλλων εντύπων), με παραγγελία του εισαγγελέα, μετά την κυκλοφορία (...) για προσβολή της χριστιανικής και κάθε άλλης γνωστής θρησκείας». Το άρθρο 16 ορίζει ότι στους σκοπούς της Παιδείας περιλαμβάνεται και η ανάπτυξη θρησκευτικής συνείδησης. Το άρθρο 33 ορίζει ρητώς ότι ο Πρόεδρος της Δημοκρατίας ορκίζεται «Εἰς τὸ ὄνομα τῆς Ἁγίας καὶ Ὁμοουσίου καὶ Ζωοποιοῦ καὶ Ἀδιαιρέτου Τριάδος», ενώ το άρθρο 59 ορίζει αντίστοιχο όρκο για τους βουλευτές, προβλέποντας ειδικό όρκο για «αλλόθρησκους ή ετερόδοξους ».
Ο χωρισμός κράτους και εκκλησίας ήταν πάγια θέση του ΠΑΣΟΚ, από το «συμβόλαιο με το λαό», διακήρυξη του 1981, αλλά και αργότερα. , παρόλο που δεν τον υλοποίησε ποτέ.
Ένα πλέγμα νόμων ρυθμίζει ειδικότερα θέματα, πάντα σε ένα καθεστώς αλληλοεξάρτησης, όπως την μισθοδοσία των κληρικών από τον Κρατικό Προϋπολογισμό, τις ατέλειες εκκλησιαστικών ιδρυμάτων, την απαλλαγή των μοναχών από τη στράτευση. Τέλος, πολλές επίσημες τελετές και αργίες δημοσίων υπηρεσιών καθορίζονται από το τυπικό της Ορθόδοξης Εκκλησίας.
Σημειώσεις
<references group="σ" />
Αναφορές
Κατηγορία:Θρησκεία και πολιτική Κατηγορία:Κοσμικισμός στην Ελλάδα
Μαριάνο Κομένσε
Το Μαριάνο Κομένσε (ιταλικά: Mariano Comense) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Türk Ajansı Kıbrıs
Το TAK, Türk Ajansı Kıbrıs (Τουρκικό Πρακτορείο Ειδήσεων-Κύπρος) είναι το πρακτορείο ειδήσεων στην Τουρκική Δημοκρατία της Βόρειας Κύπρου. Οι αρμοδιότητες του είναι να διαδίδει τα νέα της ΤΔΒΚ στο εξωτερικό και να παρέχει τις διεθνείς ειδήσεις στην ΤΔΒΚ.
Ιστορία και Εξέλιξη
Το TAK ιδρύθηκε στις 21 Δεκεμβρίου του 1973 από τον δημοσιογράφο Σαίντ Αρίφ Τερζίογλου. Το TAK διοικείται από εφταμελές Διοικητικό Συμβούλιο και είναι "αφιερωμένο στις αρχές της δικαιοσύνης και της αμεροληψίας κατά τη διάδοση των ειδήσεων, τόσο εξωτερικά όσο και εσωτερικά".
Περιοχές εξυπηρέτησης
Το πρακτορείο παρέχει ειδήσεις στον τύπο της Τουρκικής Δημοκρατίας της Βόρειας Κύπρου, την τηλεόραση Μπαϊράκ και άλλα ΜΜΕ της Τουρκίας. Επίσης παρέχει ειδήσεις στο πρακτορείο Αναντολού και την τουρκική ραδιοτηλεόραση.
Σχέσεις με ξένες υπηρεσίες
Το TAK παρέχει ειδήσεις σε κορυφαία διεθνή πρακτορεία ειδήσεων, όπως τα Reuters, AP, AFP, IRNA και λαμβάνει νέα από το Reuters. Το TAK είναι ιδρυτικό μέλος της Ένωσης των Πρακτορείων Ειδήσεων Τουρκόφωνων Χωρών.
Στάση για το TAK από την Κυπριακή Δημοκρατία
Στην Κύπρο, οι ειδήσεις που εισάγει η κυπριακή κυβέρνηση από το ΤΑΚ ξεκινούν με την φράση "Παράνομο ειδησεογραφικό πρακτορείο ΤΑΚ".
Εξωτερικοί σύνδεσμοι
Κατηγορία:Τουρκική Δημοκρατία της Βόρειας Κύπρου
Μαζλιάνικο
Το Μαζλιάνικο (ιταλικά: Maslianico) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Αϊκυργιάννης Χανίων
Ο Αϊκυργιάννης είναι οικισμός της κοινότητας Τοπολίων, της δημοτικής ενότητας (τέως δήμου) Μυθήμνης, του δήμου Κισσάμου, της περιφερειακής ενότητας (τέως νομού) Χανίων, στην περιφέρεια Κρήτης, σύμφωνα με το πρόγραμμα Καλλικράτης. Πρίν το πρόγραμμα Καλλικράτης και το σχέδιο Καποδίστριας, ανήκε στην επαρχία Κισσάμου του νομού Χανίων, στο γεωγραφικό διαμέρισμα Κρήτης.
Γεωγραφία
Ο Αϊκυργιάννης είναι ημιορεινός οικισμός στο βορειοδυτικό τμήμα του νομού Χανίων. Βρίσκεται στην περιοχή του φαραγγιού Τυφλού (Τοπολιανό φαράγγι), ανάμεσα στα χωριά Τοπόλια και Καλάθενες, σε μέσο σταθμικό υψόμετρο 240. Απέχει 44 χλμ. περίπου ΝΔ. των Χανίων.
Ονομασία
Ο οικισμός πήρε την ονομασία του από τον τοπικό Άγιο Κυρ-Ιωάννη, του οποίου εκκλησία υπάρχει εδώ.
Διοικητικές μεταβολές μέχρι τον «Καλλικράτη»
Ο οικισμός αναγνωρίστηκε το 1925 ως Άγιος Κυρ-Γιάννης (Άγιος Κυρ-Ιωάννης) και προσαρτήθηκε στην κοινότητα Τοπολίων του νομού Χανίων. Το 1940 μετονομάστηκε σε Αϊκυργιάννης. Με το ΦΕΚ 244Α - 04/12/1997 αποσπάστηκε από την κοινότητα Τοπολίων και προσαρτήθηκε στον δήμο Μυθήμνης. Με το ΦΕΚ 87Α - 07/06/2010 αποσπάστηκε από τον δήμο Μυθήμνης και προσαρτήθηκε στον δήμο Κισσάμου.
Πηγές
Κατηγορία:Δήμος Κισάμου Κατηγορία:Χωριά του νομού Χανίων
Δεινόλοχος ο Ηλείος
Ο Δεινόλοχος ο Ηλείος (γιος του Πύρρου, 4ος αιώνας π.Χ.) ήταν αρχαίος Έλληνας αθλητής με καταγωγή από την Ηλεία.
Βιογραφικά στοιχεία
Στέφθηκε ολυμπιονίκης στο αγώνισμα δρόμου του σταδίου παίδων κατά τους 100ους (380 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του Συκιώνιου γλύπτη Κλέωνα.
Παραπομπές
Κατηγορία:Αρχαίοι Έλληνες Ολυμπιονίκες Κατηγορία:Αρχαίοι Ηλείοι ολυμπιονίκες Κατηγορία:Αρχαίοι ολυμπιονίκες του σταδίου παίδων Κατηγορία:Αρχαίοι ολυμπιονίκες (4ος αιώνας π.Χ.)
Ντίτριχ Μάτεσιτς
Ο Ντίτριχ Μάτεσιτς (γερμανικά: Dietrich Mateschitz, 20 Μαΐου 1944 - 22 Οκτωβρίου 2022) ήταν Αυστριακός επιχειρηματίας και συνιδρυτής της εταιρείας παρασκευής ενεργειακών ποτών Red Bull και είχε στην κατοχή του το 49% των μετοχών της εταιρείας. Η καθαρή αξία της περιουσίας του, από τον Ιούνιο του 2015, εκτιμήθηκε ότι θα έφτανε τα 12,2 δις δολάρια.
Βιογραφία
Ο Μάτεσιτς γεννήθηκε στο Ζανκτ Μαρέιν ιμ Μούρτσταλ της Στυρίας στην Αυστρία, σε μια οικογένεια κροατικής καταγωγής (Matešić). Οι γονείς του ήταν και οι δύο εκπαιδευτικοί της πρωτοβάθμιας εκπαίδευσης και χώρισαν όταν ήταν μικρό παιδί.
Μενάτζο
Το Μενάτζο (ιταλικά: Menaggio) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Μερόνε
Το Μερόνε (ιταλικά: Merone) είναι ιταλικός δήμος στην Επαρχία του Κόμο, στην περιφέρεια της Λομβαρδίας.
Παραπομπές
Κατηγορία:Δήμοι της Επαρχίας του Κόμο
Παχύαμμος
Ο Παχύαμμος είναι κοινότητα της επαρχίας Λευκωσίας στην Κύπρο.
Πληθυσμός
Ο πίνακας που ακολουθεί παρουσιάζει τον πληθυσμό του χωριού όπως καταγράφηκε στις απογραφές πληθυσμού που έγιναν στην Κύπρο.
Παραπομπές
Κατηγορία:Κοινότητες της Επαρχίας Λευκωσίας
3,4-λουτιδίνη
Η 3,4-λουτιδίνη  (αγγλικά 3,4-lutidine) είναι βασική ετεροκυκλική αρωματική (δηλαδή ετεροαρωματική) οργανική ένωση, που περιέχει άνθρακα, υδρογόνο και άζωτο, με μοριακό τύπο C7H9N. Η χημικά καθαρή 3,4-λουτιδίνη, στις κανονικές συνθήκες περιβάλλοντος, δηλαδή σε θερμοκρασία 25°C και υπό πίεση 1 atm, είναι κίτρινο υγρό που έχει δυσάρεστη οσμή, παρόμοια με της «μητρικής» πυριδίνης. Είναι μία από τις έξι (6) ισομερείς διμεθυλοπυριδίνες, των οποίων οι δομές διαφέρουν ανάλογα με τη θέση που οι μεθυλομάδες (-CH3) τους επισυνάπτονται γύρω από το πυριδινικό τους δακτύλιο.
Με συντριμερισμό ενώσεων με τριπλό δεσμό
Με μείγμα 2-βουτινίου (CH3C≡CCH3), αιθινίου (HC≡CH) και υδροκυανίου (HCN), παρουσία διαλυτών ενώσεων του κοβαλτίου, όπως το κοβαλτιοκένιο [Co(C5H5)2], παράγεται μείγμα τριών (3) λουτιδινών. Συγκεκριμένα, συμπαράγονται 2,3-λουτιδίνη και 3,4-λουτιδίνη: σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:2,3-Lutidine.svg|χωρίς-πλαίσιο|50x50εσσύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:3,4-Lutidine.svg|χωρίς-πλαίσιο|51x51εσ
Με επίδραση εναμίνης σε β-δικαρβονυλική ένωση
Με επίδραση 1-προπεν-1-αμίνης (CH3CH=CHNH2) σε 3-οξοβουτανάλη (CH3COCH2CHO), που αντιδρά με τη μορφή της ταυτομερούς της 3-υδροξυβουτ-2-ενάλης [CH3C(ΟΗ)=CΗCHO], οδηγεί σε απευθείας παραγωγή 3,4-λουτιδίνης: σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:3,4-Lutidine.svg|χωρίς-πλαίσιο|51x51εσ
Με επίδραση 1,3-οξαζολίου σε 2-βουτένιο και αφυδάτωση
Με επίδραση 1,3-οξαζολίου σε 2-βουτένιο (CH3CH=CHCH3) παράγεται αρχικά 3,4-διμεθυλ-2,3-διυδρο-2-πυριδινόλη, που με αφυδάτωση δίνει τελικά 3,4-διμεθυλοπυριδίνη: σύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:Oxazol.svg|χωρίς-πλαίσιο|48x48εσχωρίς-πλαίσιο|61x61εσσύνδεσμος=https://el.wikipedia.org/wiki/%CE%91%CF%81%CF%87%CE%B5%CE%AF%CE%BF:3,4-Lutidine.svg|χωρίς-πλαίσιο|51x51εσ
Χημικές ιδιότητες
Η 3,4-λουτιδίνη είναι διυποκατεστημένη «θυγατρική» πυριδίνη και γι' αυτό είναι πολύ δραστικότερη από τη «μητρική» και σημαντικά δραστικότερη από τις μονοϋποκατεστημένες πυριδίνες
Ωστόσο και πάλι, τα ηλεκτρονιόφιλα αντιδραστήρια συνήθως προτιμούν να αντιδρούν με το περισσότερο ηλεκτραρνητικό και επομένως ισχυρότερο πυρινόφιλο άτομο αζώτου της 3,4-λουτιδίνης, σχηματίζοντας άλατα 3,4-λουτιδινωνίου. Ο σχηματισμός του 3,4-λουτιδινωνίου ενισχύει επιπλέον τη δραστικότητα της ένωσης έναντι πυρινόφιλων αντιδραστηρίων.
Αναφορές
Κατηγορία:Πυριδίνες Κατηγορία:C7
Όου Τζέι Μέιο
Ο Όβιντον Τζ' Άντονι Μέιο (γεννήθηκε στις 5 Νοεμβρίου 1987) είναι Αμερικανός επαγγελματίας καλαθοσφαιριστής για την ΟΥΝΙΚΣ του Πρωταθλήματος VTB και της Ευρωλίγκας. Έπαιξε μία μόνο χρονιάκολεγιακού μπάσκετ για τους USC Τρόιανς ενώ κέρδισε διακρίσεις ως μέλος της πρώτης ομάδας του Πακ-10. Ωστόσο, αναδρομικά κηρύχθηκε μη επιλέξιμος για λήψη αθέμιτων παροχών πριν καν παίξει σε ένα αγώνα, και οι Τρώες ακύρωσαν όλες τις νίκες τους εκείνη τη χρονιά. Ο Μέιο συμμετείχε στο ντραφτ του ΝΒΑ το 2008 και επιλέχθηκε από τους Μινεσότα Τίμπεργουλβς με την τρίτη γενική επιλογή. Αργότερα ανταλλάχθηκε στους Μέμφις Γκρίζλις, με τους οποίους έπαιξε τέσσερα χρόνια. Το 2011, βρέθηκε θετικός σε ένα αποκλεισμένο στεροειδές (DHEA) και τιμωρήθηκε από το ΝΒΑ για 10 αγώνες. Ο Μέιο υπέγραψε με τους Ντάλας Μάβερικς το 2012 και στη συνέχεια με τους Μιλγουόκι Μπακς το 2013. Την 1η Ιουλίου 2016, ο Μέιο αποκλείστηκε από το NBA για παραβίαση του προγράμματος κατά των ναρκωτικών του πρωταθλήματος. Μετά από ένα διάλειμμα δύο ετών, συνέχισε την σταδιοδρομία του με την Ατλέτικο δε Σαν Χερμάν του Πορτορικανού Πρωταθλήματος (BSN) στο Πουέρτο Ρίκο.
Σταδιοδρομία στο λύκειο
Ο Μέιο άρχισε να παίζει λυκειακό μπάσκετ στο Χριστιανικό Λύκειο Ρόουζ Χιλ στο Άσλαντ του Κεντάκι. Στο Κεντάκι, οι μαθητές δημοτικού μπορούν να παίξουν μπάσκετ λυκείου και ο Μέιο είχε κατά μέσο όρο 23,1 πόντους για την επιλέξιμη ομάδα πανεπιστημίου του Ρόουζ Χιλ όταν ήταν στην 7η τάξη. Στην 8η δημοτικού έκλεινε μόλις τα 15 και συγκέντρωνε 27 πόντους ανά παιχνίδι και ονομάστηκε παίκτης της πρώτης ομάδας όλης της πολιτείας από το Louisville Courier-Journal. Στη συνέχεια ο Μέιο μετακόμισε στα προάστια του Σινσινάτι για να ζήσει με τον προπονητή της ομάδας του συλλόγου Ντουέιν Μπαρνς. (Ο Μέιο τον ανέφερε ως «παππού» του, αλλά οι δύο δεν έχουν σχέση. ) Ο Μέιο εγγράφηκε στο Λύκειο Νορθ Κόλετζ Χιλ τον Απρίλιο του 2003. Το Cincinnati Enquirer και οι τοπικοί τηλεοπτικοί σταθμοί έστειλαν δημοσιογράφους για να καλύψουν την πρώτη μέρα του Μέιο στο σχολείο στο NCH.
Ο Μέιο επιλέχθηκε ως Μίστερ Μπάσκετμπολ του Οχάιο για δεύτερη συνεχόμενη χρονιά, εκτός από το ότι ανακηρύχθηκε παίκτης της χρονιάς 3ης Κατηγορίας κατά το Associated Press για δεύτερο συνεχόμενο χρόνο. Είχε κατά μέσο όρο σχεδόν 29 πόντους, εννέα ριμπάουντ και έξι ασίστ ανά αγώνα. Οδήγησε επίσης την ομάδα του σε τρεις διαδοχικούς τίτλους δημοσκοπήσεων του AP και κέρδισε μεγάλη προσοχή από τα μέσα ενημέρωσης, εμφανιζόμενος στις σελίδες του Sports Illustrated μεταξύ άλλων δημοσιεύσεων. Όπως ένα άλλο αστέρι λυκείου από το Οχάιο (Λύκειο Σαιντ Βίνσεντ–Σαιντ Μαίρι ), ο Λεμπρόν Τζέιμς, ο Μέιο συγκέντρωσε αρκετά μεγάλα πλήθη ώστε να αναγκάσει την ομάδα του να αναζητήσει μεγαλύτερους χώρους για να υποστηρίξει τα αυξανόμενα πλήθη και συχνά προσέλκυε αστέρια του ΝΒΑ όπως παραδείγματος χάρη Τζέιμς και Καρμέλο Άντονι για να παρακολουθήσουν τους αγώνες του παίζοντας για τους Γκρέιχαουντς της 1ης Κατηγορίας.
Τον Φεβρουάριο του 2006, ο Μέιο προσέλκυσε το μεγαλύτερο πλήθος που έχει δει ποτέ έναν αγώνα λυκείου στο Σινσινάτι του Οχάιο, όταν 16.202 θαυμαστές παρακολούθησαν το Νορθ Κόλετζ Χιλ να πέφτει στην υπ' αριθμόν ένα ομάδα της χώρας, την Ακαδημία Όουκ Χιλ. Ο Μέιο θεωρούνταν βέβαιο ότι θα έκανε το άλμα κατευθείαν από το λύκειο στο ΝΒΑ, αλλά η Συλλογική Σύμβαση Εργασίας μεταξύ του ΝΒΑ και των παιχτών του θέσπισε τον κανόνα σύμφωνα με τον οποίο ένας παίχτης πρέπει να έχει περάσει τουλάχιστον έναν χρόνο από το λύκειο για να μπορέσει να εισέλθει στο NBA, περιορίζοντας ουσιαστικά αυτά τα σχέδια. Στις 5 Ιουλίου 2006, αναφέρθηκε από το ESPN ότι θα παρακολουθούσε το USC. Στις 8 Ιουλίου, ωστόσο, το WSAZ-TV ανέφερε ότι το USC ήταν μόνο ένα από τα τρία κολέγια που σκεφτόταν ο Μέιο: τα άλλα δύο ήταν το Πολιτειακό Πανεπιστήμιο του Κάνσας και το Πανεπιστήμιο της Φλόριντα.
Ο Μέιο εγγράφηκε στο Λύκειο Χάντινγκτον στο Χάντινγκτον της Δυτικής Βιρτζίνια για το σχολικό έτος 2006–07. Δεσμεύτηκε επίσημα στο USC τον Νοέμβριο του 2006.
Τον Ιανουάριο του 2007, ο Μέιο φέρεται να επιτέθηκε στον διαιτητή Μάικ Λάζο αφού αποβλήθηκε από έναν λυκειακό αγώνα Χάντινγκτον- Κάπιταλ στο Τσάρλεστον Σίβικ Σέντερ. Σύμφωνα με τους κανόνες της Επιτροπής Δευτεροβάθμιων Σχολικών Δραστηριοτήτων της Δυτικής Βιρτζίνια, ο Μέιο αποβλήθηκε για δύο αγώνες. Ωστόσο, λόγω ισχυρισμών που υποστηρίζονται από αποδεικτικά βίντεο ότι ο Λάζο είχε υπερβολικά αντιδράσει και προσποιηθεί το περιστατικό, υπεγράφη προσωρινή διαταγή περιορισμού από τον δικαστή του δικαστηρίου της κομητείας Κάμπελ, Νταν Ο' Χάνλαν, άροντας προσωρινά τις αναστολές στον Μέιο και σε πέντε άλλους παίχτες που είχαν αποκλειστεί λόγω επεισοδίων στο εκείνο το παιχνίδι. Ωστόσο, λίγο αργότερα, η περιοριστική διαταγή ακυρώθηκε και ο Μέιο αποβλήθηκε για τρία παιχνίδια, τιμωρία που ο Μέιο χαρακτήρισε «δίκαιη».
Βραβεία και τιμές
Ο Μέιο επιλέχθηκε από την Ένωση Αθλητικών Συγγραφέων της Δυτικής Βιρτζίνια ως ο αποδέκτης του Βραβείου Μπιλ Έβανς το 2007 για τον καλύτερο παίχτη μπάσκετ αγοριών της πολιτείας. Ο Μέιο ηγήθηκε της πολιτείας στο σκοράρισμα για την περίοδο 2006-2007 με 28,4 πόντους ανά παιχνίδι. Δεύτερος στην ψηφοφορία ήταν ο συμπαίκτης Πάτρικ Πάτερσον.
Στις 17 Μαρτίου 2007, ο Μέιο οδήγησε το Λύκειο Χάντινγκτον στο τρίτο συνεχόμενο πρωτάθλημα μπάσκετ Κατηγορίας AAA στην πολιτεία της Δυτικής Βιρτζίνια με 103–61 επί του Σάουθ Τσάρλεστον. Ο Μέιο τελείωσε με τριπλ-νταμπλ: 41 πόντους, 10 ριμπάουντ και 11 ασίστ. Στις τελευταίες του στιγμές, ένα λεπτό πριν από το τέλος του αγώνα, ο Μέιο πέταξε την μπάλα από τη γραμμή των ελεύθερων βολών, την έπιασε στον αέρα και κάρφωσε. Στη συνέχεια πέταξε τη μπάλα βαθιά μέσα στις κερκίδες και σήκωσε τρία δάχτυλα ψηλά, μία αναφορά στα τρία συνεχόμενα πολιτειακά πρωταθλήματα καλαθοσφαίρισης του Χάντινγκτον Χάι.
Αποφοίτησε τον Μάιο του 2007 και υπέγραψε μία επιστολή πρόθεσης για να εγγραφεί στο USC. Σημείωσε 29 στο ACT, τοποθετώντας τον στο 95ο εκατοστημόριο σε εθνικό επίπεδο.
Κολεγιακή πορεία
δεξιά|μικρογραφία| Ο Όου Τζέι Μέιο παίζει για το USC σε ένα παιχνίδι απέναντι στον [[Ράσελ Ουέστμπρουκ|Ράσελ Ουέστμπρουκ του UCLA και Κέβιν Λαβ]] Ο Μέιο είχε δώσει στο Κάνσας Στέιτ μία ήπια προφορική δέσμευση για να παίξει σε αυτό, αλλά την ανακάλεσε όταν ο προπονητής Μπομπ Χάγκινς ανακοίνωσε ότι θα αναλάβει την ίδια θέση στη Δυτική Βιρτζίνια. Ο Φρανκ Μάρτιν, από τον οποίο είχε συλλεχθεί ο Μάγιο, ορίστηκε επικεφαλής προπονητής. Ο πρώην συμπαίχτης του στο Λύκειο Νορθ Κόλετζ Χιλ, Μπιλ Ουόκερ, επέλεξε να παραμείνει και να παίξει για τον Μάρτιν.
Ο Μέιο εγγράφηκε στο Πανεπιστήμιο της Νότιας Καλιφόρνιας (USC) το καλοκαίρι του 2007, παρακολουθώντας δύο μαθήματα. Ενώ περίμενε να ξεκινήσει η χρονιά, έπαιξε μπάσκετ στο γυμναστήριο του UCLA απέναντι σε παίκτες του NBA όπως οι Κόμπι Μπράιαντ, Σαμ Κάσελ, Κέβιν Γκάρνετ, Μάικ Ντάνλιβι, Τζούνιορ, Ντι Τζέι Οουγκουστίν, Τζέισον Κιντ, Άνταμ Μόρισον και Τζέι Τζέι Ρέντικ.
Ο Μέιο κέρδισε διακρίσεις για την πρώτη ομάδα του Πακ-10. Στο τουρνουά μπάσκετ της Διάσκεψης Πασίφικ-10 του 2008, οι Τρόιανς έχασαν από το UCLA, με τους Κέβιν Λαβ και Ράσελ Ουέστμπρουκ, στους ημιτελικούς. Τόσο ο Μέιο όσο και ο Λαβ επιλέχθηκαν στην ομάδα του τουρνουά Πακ-10. Στην πρώτη εμφάνισή του στο Τουρνουά του NCAA με τους Τρόιανς, ο Μέιο σημείωσε 20 πόντους καθώς το USC νικήθηκε από το Κάνσας Στέιτ του πρωτοετή Μάικλ Μπίσλεϊ και τον παλιό συμπαίχτη του λυκείου Μπιλ Ουόκερ.
Ο Μέιο δεν επέστρεψε για τη δευτεροετή χρονιά του, επιλέγοντας να συμμετάσχει στο ντραφτ του 2008 του NBA.
Ακατάλληλα οφέλη και παραβίαση κανόνων
Στις 11 Μαΐου 2008, το ESPN.com ανέφερε ότι ένας πρώην "έμπιστος", ο Λούις Τζόνσον, αποκάλυψε στην τηλεοπτική εκπομπή του ESPN Outside the Lines ότι ο Μέιο έλαβε πολλά δώρα κατά παράβαση των κανόνων του NCAA. Η έκθεση αναφέρει ότι ο Μέιο έλαβε τα δώρα από τον Ρόντνεϊ Γκίλορι πριν και κατά τη διάρκεια της θητείας του στο USC. Ο Γκίλορι λέγεται ότι έλαβε τα χρήματα από το Bill Duffy Associates Sports Management (BDA). Στις 2 Μαΐου 2008, ο Μέιο διέκοψε τους δεσμούς του με την BDA. Στη συνέχεια προσέλαβε τον Λέον Ρόουζ για να γίνει ο ατζέντης του.
Τον Απρίλιο του 2009, το NCAA συνδύασε τις έρευνές του για τον Μέιο και τον πρώην υποψήφιο Ρέτζι Μπους σε μία ενιαία έρευνα του αθλητικού προγράμματος των Τρώων.
Στις 3 Ιανουαρίου 2010, το USC ανακοίνωσε ότι είχε αποφασίσει ότι ο Μέιο δεν είχε δικαίωμα συμμετοχής για την περίοδο 2007–2008 επειδή έλαβε αθέμιτα οφέλη και ούτως είχε χάσει την ερασιτεχνική ιδιότητά του πριν παίξει ποτέ σε ένα παιχνίδι για το USC. Ως αποτέλεσμα, το USC ακύρωσε και τις 21 νίκες του από τη χρονιά 2007–08, ρίχνοντας την επίδοσή του στο 0–12. Ένα ακυρωμένο παιχνίδι δεν μετράει ως νίκη για την άλλη ομάδα, αλλά θεωρείται επίσημα ότι δεν έγινε ποτέ. Το USC αποσύρθηκε επίσης από τη διαδικασία των πλέι οφ (συμπεριλαμβανομένου του τουρνουά διάσκεψης Πακ-10) για την περίοδο 2009–10.
2008–10: Τιμές Πρωτάρη
αριστερά|μικρογραφία| Ο Μέιο κατά τη διάρκεια της πρώτης χρονιάς του το 2008. Στις 26 Ιουνίου 2008, ο Μέιο επιλέχθηκε 3ος στο ντραφτ του 2008 στο NBA από τους Τίμπεργουλβς. Αργότερα εκείνη την ημέρα, ανταλλάχθηκε στους Μέμφις Γκρίζλις, μαζί με τους Μάρκο Γιάριτς, Αντουάν Ουόκερ και Γκρεγκ Μπάκνερ, ανταλλάσσοντάς τους με την 5η συνολική επιλογή των Κέβιν Λοβ, Μάικ Μίλερ, Μπράιαν Κάρντιναλ και Τζέισον Κόλινς. Ο Μέιο ήταν μέλος της Επίλεκτης Ομάδας που βοήθησε στην προετοιμασία της εθνικής ομάδας των ΗΠΑ για τους Θερινούς Ολυμπιακούς Αγώνες του 2008 στο Πεκίνο. Στην πρώτη εμφάνισή του στο Σάμερ Λιγκ του ΝΒΑ, ο Μέιο είχε 15 πόντους για να οδηγήσει τους Γκρίζλις σε μία νίκη με 88-75 επί των Νιου Όρλεανς Χόρεντς. Κατά τη διάρκεια της πρώτης χρονιάς του, ο Μέιο πέτυχε 30 ή περισσότερους πόντους επτά φορές. Ο Μέιο ήταν ο δεύτερος για το Βραβείο Πρωτάρη της Χρονιάς στο NBA της χρονιάς 2008-09, τερματίζοντας δεύτερος πίσω από τον πόιντ γκαρντ των Σικάγο Μπουλς, Ντέρικ Ρόουζ.
Στη δευτεροετή χρονιά του, την 1η Νοεμβρίου 2009, ο Μέιο σημείωσε 40 πόντους, προσωπικό υψηλό του, με 17 από τα 25 σουτ εντός πεδιάς απέναντι στους Ντένβερ Νάγκετς.
2010–12: Διαμάχη για τα ναρκωτικά και έκτος παίχτης
Ο Μέιο άργησε να εμφανιστεί σε μία προπόνηση την ημέρα του αγώνα και αποκλείστηκε από την αρχική πεντάδα στις 20 Νοεμβρίου 2010. Σε μία πτήση της επιστροφής στο Μέμφις από το Λος Άντζελες, ο Μέιο συμμετείχε σε έναν διαπληκτισμό με τον συμπαίκτη του Τόνι Άλεν για ένα χρέος από ένα παιχνίδι καρτών κατά την διάρκεια της πτήσης. Στις 27 Ιανουαρίου, το NBA απέβαλε τον Μέιο για 10 αγώνες μετά από ένα θετικό τεστ για το στεροειδές αφυδροεπιανδροστερόνη (DHEA), το οποίο παραβιάζει το πρόγραμμα του πρωταθλήματος κατά των ναρκωτικών. Ο Μέιο κατηγόρησε για το θετικό τεστ ένα συμπλήρωμα που δεν γνώριζε ότι είχε αποκλειστεί από το NBA, αλλά αρνήθηκε να πει ποιο συμπλήρωμα χρησιμοποίησε. Αργότερα δήλωσε ότι ένα ανώνυμο ενεργειακό ποτό που αγόρασε σε ένα βενζινάδικο περιείχε την απαγορευμένη ουσία.
Παρά το γεγονός ότι έπαιξε και στα 66 παιχνίδια της συντομευμένης περιόδου 2011–12, ο Μέιο δεν ξεκίνησε ως βασικός σε κανένα παιχνίδι για τους Γκρίζλις, παίζοντας ως έκτος παίχτης. Όταν ρωτήθηκε αν το να είναι παγκίτης έπληξε την αξία του, απάντησε: «Θα το έλεγα, μάλλον θα το έλεγα. Τι πιστεύεις;»
Ντάλας Μάβερικς (2012–2013)
Στις 8 Δεκεμβρίου, ο Μέιο ισοφάρισε το προσωπικό υψηλό του με 40 πόντους σε έναν αγώνα απέναντι στους Χιούστον Ρόκετς. Δύο ημέρες αργότερα, σημείωσε υψηλό σταδιοδρομίας παίζοντας 52 λεπτά σε μία ήττα κατόπιν διπλής παράτασης από τους Μπόστον Σέλτικς. Στο πρώτο του παιχνίδι απέναντι στην πρώην ομάδας του, ο Μέιο σημείωσε μόνο 10 πόντους με 27% στα σουτ εντός πεδιάς. Στις 28 Δεκεμβρίου 2012, ο Μέιο είχε προσωπικό υψηλό με 5 κλεψίματα έναντι των Ντένβερ Νάγκετς. Στις 6 Μαρτίου, ο Μέιο σημείωσε νέο υψηλό σταδιοδρομίας με 12 ασίστ απέναντι στους Χιούστον Ρόκετς. Αφού επέστρεψε ο Νοβίτσκι, ο πρώτος σκόρερ όλων των εποχών των Μάβερικς, ο Μέιο είδε τον μέσο όρο του να πέφτει. Ο Μέιο είπε: «Είμαι σκόρερ και μπορώ να σουτάρω λίγο, αλλά μου αρέσει να είμαι πλέι μέικερ. Μου αρέσει να προσπαθώ να παίρνω αυτό που σου δίνει η άμυνα και να μην συγκεντρώνομαι μόνο στο σκοράρισμα. Βρείτε άλλους παίχτες."
Ο Μέιο ολοκλήρωσε τη χρονιά με μέσο όρο 15,3 πόντους, 4,4 ασίστ και 3,5 ριμπάουντ, ενώ έπαιξε 35,5 λεπτά ανά αγώνα με το υψηλότερο επίπεδο της ομάδας. Η παραγωγή του μειώθηκε σημαντικά μετά το διάλειμμα για τον αγώνα All-Star, όταν ο αστέρας Νοβίτσκι επανήλθε αφού έχασε τους πρώτους 27 αγώνες. Στις 18 Απριλίου 2013, ανακοίνωσε ότι θα απορρίψει την επιλογή παίχτη στο συμβόλαιό του για την επόμενη αγωνιστική περίοδο και θα μείνει ελεύθερος.
Μιλγουόκι Μπακς (2013–2016)
Στις 13 Ιουλίου 2013, ο Μέιο υπέγραψε τριετές συμβόλαιο 24 εκατομμυρίων δολαρίων με τους Μιλγουόκι Μπακς. Η υπογραφή ήταν ουσιαστικά μία ανταλλαγή αρχικών σούτινγκ γκαρντ, καθώς ο Μόντα Έλις έφυγε από το Μιλγουόκι για να υπογράψει με το Ντάλας.
Στις 30 Οκτωβρίου 2013, στην πρώτη εμφάνισή του στους Μπακς, ο Μέιο σημείωσε 13 πόντους και 5 ριμπάουντ σε μία ήττα από τους Νιου Γιορκ Νικς. Ο Μέιο αργότερα έχασε χρόνο κατά τη διάρκεια της περιόδου 2013–14 λόγω προβλημάτων με την κατάστασή του καθώς εμφανίστηκε σε 52 παιχνίδια με χαμηλό επίπεδο σταδιοδρομίας.
Ο Μέιο επανήλθε για τους Μπακς τη χρονιά 2014-15, καταγράφοντας επτά παιχνίδια με 20 και πλέον πόντους στην αγωνιστική περίοδο. Στο τέταρτο παιχνίδι του αγώνα των Μπακς στον πρώτο γύρο των πλέι οφ απέναντι στους Σικάγο Μπουλς, ο Μέιο σημείωσε 18 πόντους και πέτυχε τρίποντο με 1:42 να απομένουν για να δώσει στους Μπακς προβάδισμα έξι πόντων.
Στις 19 Νοεμβρίου 2015, ο Μέιο έκανε την πρώτη συμμετοχή του στην χρονιά για τους Μπακς, αφού έχασε τους πρώτους 11 αγώνες της περιόδου λόγω τεντώματος του δεξιού μηριαίου που υπέστη στον τελευταίο αγώνα προετοιμασίας. Στις 5 Δεκεμβρίου, είχε το καλύτερο παιχνίδι της χρονιάς, αφού ο προπονητής Τζέισον Κιντ τον ξεκίνησε ως βασικός στη θέση του πόιντ γκαρντ, κυρίως λόγω του ότι οι Μπακς έπεσαν στα πόιντ γκαρντ λόγω τραυματισμού. Σε 35 λεπτά δράσης, σημείωσε 17 πόντους και 5 ασίστ στη νίκη με 106–91 επί των Νιου Γιορκ Νικς. Στις 9 Φεβρουαρίου 2016, επέστρεψε στη δράση έναντι των Μπόστον Σέλτικς αφού έχασε 11 αγώνες με τραυματισμό στον αριστερό προσαγωγό. Στις 10 Μαρτίου, αποκλείστηκε για το υπόλοιπο της χρονιάς αφού υπέστη κάταγμα στον δεξιό αστράγαλο.
Την 1η Ιουλίου 2016, ο Μέιο αποβλήθηκε από το NBA για παράβαση του νόμου περί ναρκωτικών. Ήταν επιλέξιμος για αποκατάσταση γύρω στην αρχή της περιόδου 2018-19 στο ΝΒΑ.
Ατλέτικος δε Σαν Χερμάν (2018)
Στις 4 Απριλίου 2018, ο Μέιο αναφέρθηκε ότι υπέγραψε με τους Ατλέτικος δε Σαν Χερμάν του Πορτορικανού Πρωταθλήματος.
Ο Μέιο ξεκίνησε ως βασικός στις 18 από τις 21 εμφανίσεις του με την ομάδα, ευστοχώντας μόλις με 39,0 τοις εκατό στα σουτ εντός πεδιάς και 34,7 τοις εκατό στα τρίποντα. Είχε επίσης μέσο όρο 13,4 πόντους, 3,9 ριμπάουντ, 3,5 ασίστ και 1,1 κλεψίματα.
Ντασίν Τάιγκερς (2018–2019)
Στις 22 Οκτωβρίου 2018, ο Μέιο αναφέρθηκε ότι υπέγραψε με τους Ντασίν Τάιγκερς του Ταϊβανέζικου Πρωταθλήματος (SBL). Ο Μέιο ολοκλήρωσε την περίοδο 2018–19 στο SBL με μέσο όρο 22,7 πόντους, 7,3 ριμπάουντ, 4,3 ασίστ και 1,6 κλεψίματα σε 36 συνολικά παιχνίδια που αγωνίστηκε (33 στην κανονική περίοδο και 3 στα πλέι οφ), με μέσο όρο 28,2 λεπτά ανά παιχνίδι και 47,7% στα σουτ εντός πεδιάς (36,2% στα τρίποντα).
Χουνάν Τζιντζιάν Μίγιε (2019)
Λίγο μετά το τέλος της περιόδου SBL της Ταϊβάν, ο Μέιο υπέγραψε με την Χουνάν Τζιντζιάν Μίγιε του NBL, της δεύτερης κατηγορίας στην Κίνα.
Ταϊπέι Φουμπόν Μπρέιβς (2019–2020)
Στις 17 Οκτωβρίου 2019, οι Ταϊπέι Φουμπόν Μπρέιβς ανακοίνωσαν επίσημα ότι υπέγραψαν με τον Μέιο για την επερχόμενη αγωνιστική περίοδο του ASEAN Basketball League (ABL).
Λιαονίνγκ Φλάινγκ Λέοπαρντς (2020–2021)
Ο Μέιο υπέγραψε με τους Λιαονίνγκ Φλάινγκ Λέοπαρντς του Κινεζικού Πρωταθλήματος (CBA) και έκανε την πρώτη εμφάνισή του την περίοδο 2019–20 του CBA στις 23 Ιουνίου 2020 σημειώνοντας 28 πόντους σε μία ήττα με 102–106 από τους Γκουανγκζού Λουνγκ Λάιονς.
Στις 17 Ιουλίου 2020, ο Μέιο σημείωσε 44 πόντους σε μία νίκη επί των Φουτσιάν Στάρτζεονς του Τάι Λόουσον, ενώ ευστοχούσε με 8–10 τρίποντα. Στις 26 Ιουλίου, ο Μέιο κέρδισε το βραβείο του Παίχτη του Μήνα του Κινεζικού Πρωταθλήματος για τον μήνα Ιούλιο. Σε 15 αγώνες κανονικής περιόδου, ο Μέιο είχε μέσο όρο 28,4 πόντους, 7,1 ριμπάουντ, 4,3 ασίστ και 2,5 κλεψίματα ανά παιχνίδι, ευστοχώντας με 57% στα σουτ εντός πεδιάς (43,5% στα τρίποντα) σε 35,9 λεπτά μέσου χρόνου παιχνιδιού.
Στις 13 Νοεμβρίου 2020, ο Μέιο σημείωσε νέο προσωπικό υψηλό 48 πόντων σε μια νίκη επί των Κινγκντάο Ίγκλς. Είχε επίσης 8 ριμπάουντ και 6 ασίστ.
ΟΥΝΙΚΣ (2021–σήμερα)
Στις 20 Σεπτεμβρίου 2021, ο Μέιο υπέγραψε με την ΟΥΝΙΚΣ Καζάν του Πρωταθλήματος VTB.
Προσωπική ζωή
Οι γονείς του είναι η Αλίσα Μέιο και ο Κένεθ Μωρίς Ζίγκλερ. Ο Μέιο δεν έζησε με τον πατέρα του όσο μεγάλωνε.
Ο αδελφός του Μέιο, Τοντ, έπαιζε μπάσκετ για τους Μαρκέτ Γκόλντεν Ιγκλς. Επιλέχθηκε από τους Ουέστσεστερ Νικς στο ντραφτ του NBA Development League του 2014 και έπαιξε για αυτούς μέχρι να παραιτηθεί στις 28 Ιανουαρίου 2015
Εξωτερικοί σύνδεσμοι
Κατηγορία:Σούτινγκ γκαρντ Κατηγορία:Καλαθοσφαιριστές Μιλγουόκι Μπακς Κατηγορία:Καλαθοσφαιριστές Μέμφις Γκρίζλις Κατηγορία:Καλαθοσφαιριστές Ντάλας Μάβερικς Κατηγορία:Αμερικανοί καλαθοσφαιριστές Κατηγορία:Σελίδες με μη επιθεωρημένες μεταφράσεις
Ξένων ο Λέπρεος
Ο Ξένων ο Λέπρεος (γιος του Καλλιτέλη, 4ος αιώνας π.Χ.) ήταν αρχαίος Έλληνας αθλητής με καταγωγή από το Λέπρεο, ο οποίος στέφθηκε ολυμπιονίκης στο αγώνισμα δρόμου του σταδίου παίδων κατά τους 105ους (360 π.Χ.) ολυμπιακούς αγώνες της αρχαιότητας. Ο ανδριάντας του στην Ολυμπία ήταν έργο του Μεσσήνιου γλύπτη Πυριλάμπη.
Αρτέμ Ντμιτρίεβιτς Κομόλοφ
Σταδιοδρομία
Ο Κομόλοφ είναι απόφοιτος της αθλητικής σχολής της Μόσχας "Τρίντα" και απόφοιτος του προγράμματος νέων της ΤΣΣΚΑ, στο οποίο έπαιξε από το 2009 έως το 2014. Πρώτος προπονητής είναι ο Ίγκορ Νικολάεβιτς Γκαλάεφ.
Ο Κομόλοφ ξεκίνησε την περίοδο 2013-2014 με την ΤΣΣΚΑ-2, όπου έπαιξε 23 αγώνες στο Νεανικό Πρωτάθλημα VTB (9,9 πόντοι, 2,5 ριμπάουντ, 2,8 ασίστ, 1,3 κλεψίματα) και 7 αγώνες Κυπέλλου Ρωσίας (13,6 πόντοι, 1,7 ριμπάουντ, 3,1 ασίστ, 2,0 κλεψίματα).
Τον Φεβρουάριο του 2014, ο Κομόλοφ πήγε στην Άβτοντορ ως δανεικός μέχρι το τέλος της χρονιάς. Για τον σύλλογο του Σαράτοφ, ο Αρτέμ έπαιξε σε 17 αγώνες και είχε μέσο όρο 2,2 πόντους, 0,8 ριμπάουντ, 0,7 ασίστ, 0,6 κλεψίματα.
Τον Ιούλιο του 2014, ο Κομόλοφ υπέγραψε πενταετές συμβόλαιο με την ΤΣΣΚΑ, και τον Αύγουστο πήγε δανεικός στη Ζενίτ. Ως μέλος του συλλόγου της Αγίας Πετρούπολης, ο Αρτέμ έλαβε μέρος σε 29 αγώνες του Πρωταθλήματος VTB (3,1 πόντοι, 0,8 ριμπάουντ, 0,9 ασίστ, 0,4 κλεψίματα) και σε 16 αγώνες του Eurocup (2,8 πόντοι, 1,1 ριμπάουντ, 0,9 ασίστ, 0,4 ριμπάουντ).
Ο Κομόλοφ ξεκίνησε τη χρονιά 2015-2016 ως δανεικός με την Ουράλ, για την οποία έπαιξε 20 σε αγώνες και σημείωσε 11,8 πόντους, 2,7 ριμπάουντ, 3,1 ασίστ, 1,5 κλεψίματα ανά παιχνίδι κατά μέσο όρο.
Τον Μάρτιο του 2016, ο δανεισμός του Κομόλοφ συνεχίστηκε στη Σαχαλίν. Για 2,5 μήνες, ο Αρτέμ έπαιξε σε 14 αγώνες (13,7 πόντοι, 2,9 ριμπάουντ, 4,4 ασίστ, 1,6 τάπες) και βοήθησε την ομάδα να κερδίσει το πρωτάθλημα στη 1η Ρωσίας. Παραμένοντας για την περίοδο 2016-2017 ως δανεικός στον σύλλογο της Σαχαλίνης, ο Κομόλοφ έλαβε μέρος σε 26 αγώνες, δείχνοντας μέσους όρους στατιστικών 12,2 πόντους, 2,1 ριμπάουντ και 2,7 ασίστ και έγινε δευτεραθλητής του Κυπέλλου Ρωσίας.
Τον Ιούνιο του 2017, ο Κομόλοφ και η ΤΣΣΚΑ ακύρωσαν το συμβόλαιο με κοινή συμφωνία. Ο Αρτέμ συνέχισε την σταδιοδρομία του στη Νίζνι Νόβγκοροντ, υπογράφοντας διετές συμβόλαιο.
Τη χρονιά 2017-2018, τα στατιστικά του στο Πρωτάθλημα VTB ήταν 5,8 πόντοι, 1,2 ριμπάουντ και 1,6 ασίστ.
Την περίοδο 2018-2019, ο Κομόλοφ σημείωσε 4,6 πόντους, 1,2 ριμπάουντ, 1,2 ασίστ στο Πρωτάθλημα VTB και 7,1 πόντους, 1,5 ριμπάουντ, 1,1 ασίστ στο FIBA Champions League.
Τον Ιούλιο του 2019, ο Κομόλοφ υπέγραψε νέο διετές συμβόλαιο με τη Νίζνι Νόβγκοροντ.
Στις 14 Φεβρουαρίου 2021, ο Κομόμοφ έγινε ο νικητής του διαγωνισμού τριπόντων στο All-Star Game του Πρωταθλήματος VTB. Στον τελικό γύρο, ο Αρτέμ νίκησε τον Ζερέμια Χιλ (16:13).
Τη χρονιά 2020-2021, τα στατιστικά του Κομόλοφ σε 25 αγώνες του Πρωταθλήματος VTB ήταν 11,6 πόντοι, 1,8 ριμπάουντ, 1,8 ασίστ και 1,1 κλεψίματα. Στο FIBA Champions League, ο Αρτέμ σημείωσε 11,2 πόντους, 2 ριμπάουντ και 1,7 ασίστ.
Τον Ιούλιο του 2021, ο Κομόλοφ πήγε στην ΟΥΝΙΚΣ.
Εθνική Ομάδα Ρωσίας
Τον Ιούλιο του 2013, ο Κομόλοφ συμπεριλήφθηκε στην εθνική ομάδα της Ρωσίας (κάτω των 20 ετών) για να συμμετάσχει στο Ευρωπαϊκό Πρωτάθλημα Νέων Ανδρών. Στον αγώνα για την 3η θέση, η εθνική Ρωσίας έχασε από την Ισπανία με 68:77. Σε αυτήν την διοργάνωση, ο Αρτέμ σημείωσε 9,0 πόντους, 2,0 ριμπάουντ, 2,5 ασίστ και 1,2 κλεψίματα.
Το καλοκαίρι του 2014, ο Κομόλοφ προσκλήθηκε στην εφεδρική εθνική ομάδα της Ρωσίας, με την οποία κέρδισε το Κύπελλο Στάνκοβιτς. Τα στατιστικά του Αρτέμ στο τουρνουά ήταν 7,0 πόντοι, 2,5 ριμπάουντ, 3,0 ασίστ και 1,3 κλεψίματα.
Τον Ιούλιο του 2015, ο Κομόλοφ έγινε χάλκινος Ολυμπιονίκης στηνΠανεπιστημιάδα στην Γκουαγκζού.
Τον Ιανουάριο του 2021, ο Κομόλοφ έλαβε πρόσκληση στην εθνική ομάδα της Ρωσίας για να συμμετάσχει στους προκριματικούς αγώνες του Ευρωπαϊκού Πρωταθλήματος 2022.
Στις 19 Φεβρουαρίου 2021, ο Κομόλοφ έκανε την πρώτη συμμετοχή του για την εθνική ομάδα της Ρωσίας. Στον αγώνα με την εθνική ομάδα της Π.Γ.Δ.Μ. (94:77) ο Αρτέμ είχε 22 λεπτά 11 δευτερόλεπτα συμμετοχής και σημείωσε 11 πόντους, 2 ασίστ και 1 τάπα.
Τον Νοέμβριο του 2021, ο Κομόλοφ συμπεριλήφθηκε στη διευρυμένη σύνθεση της εθνικής ομάδας της Ρωσίας για να συμμετάσχει στην προετοιμασία για τους προκριματικούς αγώνες του Παγκοσμίου Κυπέλλου 2023 με τις εθνικές ομάδες της Ιταλίας και της Ισλανδίας.